เมื่อหลายวันก่อน ได้ไปร้านใบเมี่ยงแบบไม่ได้ตั้งใจ เพราะมีนัดไปหาลูกค้าค่ะ ... อิอิ 
สำหรับร้านใบเมี่ยง เป็นร้านอาหารเวียดนาม ที่จัดร้านออกมาแบบสบายๆ ดูสบายตา สะอาด น่านั่ง ไม่แออัด มีโต๊ะ เกือบ 10 โต๊ะ เห็นเค้าบอกว่า มีอีกสาขาแม่อยู่นครปฐม 
ต้องบอกว่า พนักงานร้านนี้ บริการรวดเร็วเหมือนกัน แนะนำดีด้วย พูดเพราะ 
ส่วนเมนูอาหาร เราว่า ราคาไม่แพงเลย เฉลี่ย 60 บาทขึ้นไป 
เมนูที่อยากจะแนะนำ จานแรก ต้องนี้เลย  “แหนมเนือง” เราว่า ร้านนี้แปลกดี ร้านนี้เค้าเอาลูกชิ้นไปย่าง หอมมาก กินกับเครื่องเคียง ผัดสด กระเทียม พริกสด และน้ำจิ้ม อร่อยมาก
เมนูต่อไป “ข้าวเปียก” เราว่าอารมณ์คล้ายๆ ก๋วยจั๊บญวนเลย มีเส้นเล็ก และน้ำข้น ๆ มีหมูยอ และหมูสดเป็นชิ้น อร่อยมาก กลมกล่อมฝุดๆ 
มาครั้งแรกก็ประทับใจเลย ลืมๆ ต้องตบท้ายด้วย “บัวลอยน้ำขิง” กินร้อนๆ หอม หวาน อร่อย 
ลองแวะมาทานกันได้นะคะ กินไป 2 คน หมดคนละ 250 บาท ^__________^ 
เส้นทางการมาร้าน มาจากแยกห้วยขวาง ตรงมาทางสี่แยกเหม่งจ๋าย และตรงขึ้นไปเรื่อยๆ เลยค่ะ ร้านจะอยู่ใกล้ๆ กับธนาคารไทยพานิชย์ (ร้านอยู่ซ้ายมือ) หาไม่ยาก!!
